Арцём Ігаравіч Брухан

Арцём Ігаравіч Брухан () — беларускі палітычны дзеяч. З 2017 па 2020 год працаваў у Брэсцкім аблвыканкаме. З 15 мая 2025 года з’яўляецца спікерам Каардынацыйнай рады Беларусі.

 Біяграфія 
Скончыў Брэсцкі дзяржаўны ўніверсітэт імя Пушкіна. На размеркаванні патрапіў у Музей абароны Брэсцкай крэпасці, дзе і застаўся працаваць пазней. За 5 гадоў дарос да старшага навуковага супрацоўніка.

У 2017 годзе пачаў працаваць у Брэсцкім аблвыканкаме. Курыраваў пытанні захавання гісторыка-культурнай спадчыны ў галоўным упраўленні ідэалагічнай працы. Таксама адказваў за музеі. Звольніўся з працы на наступны дзень пасля забойства Рамана Бандарэнкі ў 2020 годзе.

Пасля звальнення пераехаў у Польшчу, дзе далучыўся да Народнага антыкрызіснага ўпраўлення Паўла Латушкі.

24 красавіка 2024 года Міністэрства інфармацыі Беларусі ўнесла Instagram Брухана ў спіс «экстрэмісцкіх матэрыялаў».

14 мая 2025 года быў абраны спікерам Каардынацыйнай рады Беларусі. З 69 галасоў дэлегатаў Брухан атрымаў 50. 15 мая пакінуў пасаду намесніка прадстаўніка Аб’яднанага пераходнага кабінета па транзіце ўлады.

 Крыніцы 

Катэгорыя:Спікеры Каардынацыйнай рады
Катэгорыя:Народнае антыкрызіснае ўпраўленне
Катэгорыя:Асобы Аб’яднанага пераходнага кабінета Беларусі